google/wiki40b huggingface dataset:
Mariusgenser

Opphav

Det eksisterer to versjoner av historien om genserens opphav. Ifølge den ene ble den strikket i 1928 eller 1929 av Bitten Eriksen og båret av hennes sønn, det senere flygeresset og alpinisten Marius Eriksen. Den andre forteller at designeren Unn Søiland Dale laget Mariusgenser-mønsteret som ble presentert i 1954 i filmen Troll i ord. Søiland Dale hadde hentet inspirasjon fra Annichen Sibberns bok Norske Strikkemønstre fra 1929, hvor blant annet de tradisjonelle bordene i mønstre til setesdalskoftene ble presentert. Søiland Dale lot seg inspirere av setesdalskoftene, men omarbeidet bordene og satte dem sammen i en ny kombinasjon. Alle de forskjellige genserne og mønstrene i Troll i ord var designet av Unn Søiland og levert filmen fra hennes firma Lillunn Sport AS, som produserte ferdig håndstrikk. Marius Eriksen, som etter krigen også livnæret seg som skuespiller, bar flere fargeutgaver av mariusmønsteret, både hvit, sort og rød, og en blå og hvit utgave i filmen, og Henki Kolstad bar den trefargede varianten i filmen, med blå bunnfarge, hvitt mønster og røde skulderborder, og etterspørselen etter dette mønsteret ble enorm etter filmen.

Mariusgenseren som kommersielt produkt

Marius Eriksen fikk honorar for å promotere Søilands genser på SandnesGarns håndstrikkeoppskrift samme år som filmen kom i 1954.  Unn Søiland Dale solgte ferdigstrikkede gensere fra sitt firma Lillunn Sport AS, som Norges største håndstrikkorganisator på 1950-tallet,  og hun solgte oppskriften til SandnesGarn i 1954. Sandnes Uldvarefabrik. Bitten Eriksen solgte et mønster kalt Cortina II,  etter OL i Cortina i 1956, som er meget likt Mariusmønsteret, og Eriksen solgte dette fra 1960 som ferdigstrikket under handelsnavnet «Marius sweater» fra sin butikk på Slemdal i Oslo. Uenigheten om opphavet til genseren ble av journalist Marte Spurkland i Dagens Næringsliv i 2008 betegnet som «den bitreste opphavsstriden i norsk designhistorie».
Unn Søiland Dales selskap Lillunn AS beholdt opphavsretten til sine mønstre, herunder Mariusgenseren. Selskapet ble senere overtatt av datteren Vigdis Yran Dale, som tillot fabrikkproduksjon av Mariusgensere fra Rauma Ullvare i 2008. Mønsteret til Mariusgenseren regnes for åndsverk med verkshøyde, og er også beskyttet av markedsføringsloven. I dag er mønsteret i bruk på mange forskjellig produkter, ikke bare klær. Alle kan strikke mønsteret til seg selv og sine, men det er ikke lov å utnytte mønsteret kommersielt uten godkjenning av rettighetshaver MARIUS of Norway AS som idag forvalter rettighetene.
Rue de la Paix

Rue de la Paix er en fasjonabel handlegate sentralt i Paris. Den ligger i 2. arrondissement og løper nordover fra Place Vendôme opp til Opéra Garnier. Den er kjent for sine juvelerforretninger, som for eksempel den åpnet av Cartier i 1898. Charles Frederick Worth var den første til å åpne en fasjonabel klesforretning i rue de la Paix.

Historie

Gaten ble åpnet i 1806 fra Place Vendôme på befaling fra Napoleon I, som del av det napoleoniske program å åpne opp hjerte av høyrebredden i Paris, både mot de uutviklede forsteder i vest og mot nord. Den nye gaten ble til etter rivning av det gamle kapusierkonventet.
Først het gaten Rue Napoléon, men navnet ble endret til minne om bourbonrestaurasjonens feriring av den nye fredsavtale.
Hans Scheele

Karriere

Scheele fikk to gullmedaljer ved EM i friidrett 1934 i Torino. Individuelt fikk han gull på 400 meter hekk, med tiden 53,2 sekunder. Han var også med på det tyske stafettlaget som fikk gull på 400 meter stafett, med tiden 3.14,1. De andre på laget var Helmut Hamann, Harry Voigt og Adolf Metzner. 
Han deltok også i 400 meter hekk ved sommer-OL 1936 i Berlin, men gikk ikke videre fra kvalifiseringsheatet der. Tiden hans var 54,6.
På nasjonalt nivå fikk han flere medaljer ved det tyske mesterskapet i friidrett. Han fikk gull i 1934, 1935 og 1936, sølv i 1933 og 1937 og bronse i 1932.
Kanotix

Kanotix, også kalt KANOTIX, er en Live CD Linux-distribusjon som er basert på Debian med avansert maskinvare-deteksjon. Den kan kjøre fra en optisk disk eller USB uten å benytte en harddisk.
Kanotix benytter KDE som standard skrivebordsmiljø, men finnes også i versjoner med LXDE.
Første versjon ble lansert 24. desember 2003. Siste versjon ble lansert 26. april 2015.
Erik Mongrain

Biografi

Erik Mongrain begynte å spille gitar som 14-åring. Som ung var han for det meste interessert i idrett, men ettersom han ble eldre ble han gradvis mer dratt mot musikken, og han begynte å spille favorittlåtene etter gehør. Først spilte Erik elektrisk gitar, men utviklet snart interesse for klassisk musikk og akustisk gitar gjennom å ha hørt verkene til Johann Sebastian Bach. Erik lærte seg å lese noter, og han begynte å komponere.
På et tidlig stadium var Erik Mongrain inspirert av Metallica, Jimi Hendrix og i særklasse Kurt Cobain. En ny musikalsk åpenbaring skulle komme da han som 18-åring fikk høre om den velrenommerte kanadiske gitaristen Don Ross. Erik Mongrain hadde endelig funnet sin nisje. Etter dette var den store inspirasjonskilden den avdøde gitarlegenden Michael Hedges. Det var også på denne tiden Erik begynte å eksperimentere med «Lap tapping», som går ut på at gitaristen legger gitaren i fanget med strengene oppover og «tapper» notene omtrent slik man gjør på et piano.
Mongrain har godt rykte for sine konserter i USA, Canada og De britiske øyer, samt andre steder i Europa. Han begynte som gate-musikant og har senere holdt konserter på større arenaer og gjort opptredener i betydelige fjernsynsprogrammer. Videre har musikken fra hans første album, Fates, utgjort lydsporet til en dokumentar av Lance Trumbull som skal utgis i forbindelse med Everest Peace Project.
Mongrain utga sitt første studioalbum, Fates, som en rekke individuelt nedlastbare filer på sin hjemmeside, men CD-platen ble ikke utgitt før om sommeren året etter.

Pågående arbeid

I oktober 2008 vil Erik Mongrain utgi sitt andre album, Equilibrium, over hele verden. Albumet vil inneholde 9 nye komposisjoner, og tittelsporet er en hyllest til den naturlige balansen i alle aspekter ved livet og vår eksistens og mellom mennesker og kloden vår. Albumet er festet til tape ved The Dragon Crossing Studios, opptaksfasilitetene til Paul Reed Smith. Erik blir på denne platen akkompagnert av anerkjente musikere som Michael Manring og Bill Plummer. 
Utgivelsen vil markeres med en direkte sending fra Erik Mongrains webside som vil inneholde intervjuer med artisten, samt en konsert fremført "live" av Erik Mongrain selv. Dette prosjektet går under tittelen «Equilibrium Experience».
Norsk Folkemusikklag

Norsk Folkemusikklag (NFL) er en møteplass og et faglig forum for de som har sitt daglige arbeid knyttet til folkemusikk og folkedans, og for alle andre som er nysgjerrige på vitenskapelige perspektiv på dette fagfeltet. I tillegg til forskere og andre faglig ansatte rekrutterer NFL medlemmer blant studenter, utøvere og et generelt kulturhistorisk- og folkemusikkinteressert publikum.
NFL utgir det vitenskapelige tidsskriftet Musikk og tradisjon.

Historie

NFL ble stiftet i januar 1948, med Ole Mørk Sandvik som første formann. Han hadde vært til stede på stiftelsesmøtet for International Council for Traditional Music (ICTM, da IFMC) i London, september 1947, og reiste så hjem for å stifte NFL som nasjonalt lag med samme formål. De nasjonale laga skulle være støttespillere for den internasjonale organisasjonen. Styret i NFL fungerer som nasjonalkomité. Sandvik var formann i laget helt fram til 1965, og var i en periode også visepresident i den internasjonale organisasjonen. Lagets kontingent til ICTM ble betalt av departementet. I 1965 overtok Reidar Sevåg vervet som formann i NFL.
Etter noen år med svak aktivitet kom et vendepunkt i 1979 da ICTMs verdenskonferanse ble lagt til Oslo. Laget fikk ny giv og kom fram i lyset. Rolf Myklebust, som var aktiv i ICTM var en av pådriverne her, og Norges Ungdomslag, gjorde mye av sekretærarbeidet under konferansen. Dette førte til en mer utadrettet aktivitet for laget. Tellef Kvifte overtok ledervervet etter Reidar Sevåg i 1980. Deretter overtok Ingrid Gjertsen vervet i 1982. I forbindelse med 100-årsjubileet for Arne Bjørndal, ble det dette året arrangert fagseminar og konsert. Jubileet samlet mye folk og laget fikk mange nye medlemmer. Dette ble startsskuddet for faste årlige fagseminarer.
Lower Dibang Valley (distrikt)

Demografi

Ved folketellingen i 2011 var det 53 986 innbyggere i distriktet, mot 50 448 i 2001. Den urbane befolkningen utgjør 21,09 % av befolkningen.
Barn i alderen 0 til 6 år utgjorde 14,29 % i 2011 mot 18,46 % i 2001. Antallet jenter i den alderen per tusen gutter er 945 i 2011 mot 955 i 2001.
Oberlandesgericht München

Oberlandesgericht München er ved siden av Oberlandesgericht Nürnberg og Oberlandesgericht Bamberg en av tre oberlandesgerichter i den tyske delstaten Bayern. Domstolsbygningen finnes i München.

Over- og underordnete domstoler

Instansen over Oberlandesgericht München er Bundesgerichtshof. Oberlandesgericht München er ankeinstans for ti av Bayerns 22 landgerichter. Landgerichter under Oberlandesgericht München er Landgericht Augsburg, Landgericht Deggendorf, Landgericht Ingolstadt, Landgericht Kempten, Landgericht Landshut, Landgericht Memmingen, Landgericht München I, Landgericht München II, Landgericht Passau og Landgericht Traunstein.
Grefsenkollveien (Oslo)

Historikk

Grefsenkollveien het tidligere Trollvannsveien. Det nye navnet ble vedtatt i 1915. Opprinnelig var det bare en krøttersti som gikk fra Kjelsåsveien ved Grefsen bad og opp til Grefsensetra som var en husmannsplass under Østre Grefsen gård. Etter hvert ble det mer og mer tråkk oppover Grefsenåsen til Trollvann og innover til Linderudsetra. Herredstyret bevilget penger til utbedring i 1922 og 1923. Veien ble betydelig utbedret da Grefsenkollen restaurant (364 moh.) ble oppført i 1927. I 1929 ble det avsatt penger til anlegg av vei helt opp til Grefsenkollen.
Der Akebakken kommer ned fra Grefsenkollen er det et gammelt sandtak. Sanden er en del av Grefsenmorenen, og i overkant av sandtaket (210 moh.) sto havet på slutten av istiden for ca. 10 000 år siden.
Paraná

Sideelever

De største tilløps- og sideelvene er Iguazú, Paranapanema, Tietê, Paranaíba og Grande.

Våtmarker

Paraná er primærkilden til det enorme våtmarkssystemet Esteros del Iberá, som dannes i områdene mellom Iguazúfallene og hovedstaden Buenos Aires i Argentina. Esteros del Iberá er det nest største våtmarkssystemet i verden, etter Pantanal i Brasil.
Chuanqi (kinesisk opera)

Chuanqi (kinesisk: 传奇, pinyin: chuánqí EFEO: Ch'uan ch'i) er en tidlig for kinesisk opera. Den blomstret på Yuandynastiets tid.
Ved siden av teatersjangeren zaju, som stod sterkt i Nord-Kina, fantes i Sør-Kina var en annen form, Nanxi. Chuanqi utviklet seg fra disse formene, ikke minst fra den sistnevnte.
En chuanqioppføring kunne strekke seg over flere titalls handlinger og forestillinger og vare i flere uker.
Operaformen kunqu er en videreutvikling av chuanqi.
Oraphanes

Utseende

En middelsstor, avlang, blankt gulbrun trebukk. Antennene er tynne, lengre enn kroppen. Pronotum er rundet, litt smalere enn dekkvingene, som er jevnbrede og rundet i spissen. Beina er nokså lange med slanke lår.

Utbredelse

Arten er bare kjent fra Mexico.
Meintjieskop

Meintjieskop er en bakke i Pretoria hvor Union Buildings (die Uniegebou(e) på Afrikand) ble reist.
Marthinus Wessel Pretorius, som senere ble den første presidenten i Den sydafrikanske republikk, var den første eieren av gården Elandsfontein, hvor Meintjieskop befinner seg. I 1856 skaffet Andries Francois du Toit (1813 – 1883) seg en bit av gården, i bytte med en Basutoponni, som han så kalte for Arcadia. Han var også Pretorias først magistrat, og var ansvarlig for byens grunnplaner. I løpet av denne perioden solgte han sitt landområde til Stephanus Jacobus Meintjies for 1 200 pund. Området ble omdøpt til Meintjieskop i 1870.
Meintjieskop er en del av Witwatersberg Ridge, som går fra øst til vest gjennom Pretoria. Geologisk sett danner den en del av Pretoriagruppen av Transvaalsekvensen.
Radio Bølgen

Historie

Pinsekirken Tabernaklet Bergen stod ansvarlig for driften og er den som har konsesjon til å drive radiovirksomheten i fra 1982. Fra eierskiftet i 2009 overtok ni frikirkelige menigheter i Bergens-området driften. De fleste er tilsluttet den norske pinsebevegelsen, Pinsekirken Tabernaklet Bergen, Saron Sotra, Klippen Loddefjord, Sion Øygarden, Pinsemenigheten Klippen (Ramsøy), Bergen Baptistmenighet og Husfellesskapet (Sandsli).
Spredningsplott

Et spredningsplott er et statistisk diagram for å vise verdien av to variabler fra et dataset. Spredningsplottet viser ulike punkter i et koordinatsystem som representerer en dataobservasjon. Plasseringen av et punkt langs aksene bestemmes av verdien til de to variablene som presenteres. Spredningsplott egner seg til å vise for eksempel sammenhenger og grupperinger i et dataset. 
Moderne datateknikk kan også lage spredningsplott for tre variabler.
Pleven-planen

Pleven-planen var en plan for å etablere en felles europeisk hær under kommandoen av de europeiske forsvarsministrene. Den ble fremsatt  for Frankrikes nasjonalforsamling 24. oktober 1950 av den franske regjeringssjefen Réne Pleven.

Bakgrunn

Planen hadde sammenheng med diskusjonen i samtiden om Tyskland (Vest-Tyskland) igjen skulle få våpen, noe Frankrike var skeptisk til. Konrad Adenauer hadde allerede i 1949 gitt uttrykk for ønsket om en felles europeisk hær. USA derimot stilte seg etter utbruddet av Koreakrigen, positivt til tysk deltakelse i NATO. Pleven-planen gikk derimot ut på å inkorporere og dermed kontrollere de tyske troppene i europeiske strukturer. Den hadde som formål å forsinke opprustingen av Tyskland. Planen møtte skepsis i regjeringene i USA og Storbritannia og ble ikke realisert. 
Pleven-planen førte likevel til diskusjonen om å etablere Det europeiske forsvarsfellesskap. Denne avtalen ble imidlertid i 1954 avslått av Frankrikes nasjonalforsamling. Dermed ble også planene om en europeisk armé skrinlagt.
SOSI-formatet

SOSI-formatet er et filformat for utveksling av digitale geodata. Utviklingen av SOSI-formatet startet på 1970-tallet.

I dag utvikles SOSI-formatet lite, siden det er ventet at GML vil overta som utvekslingsformat.
Det er verdt å merke seg at SOSI-formatet' ofte blir forvekslet med Samordnet Opplegg for Stedfestet Informasjon (SOSI). Fra starten og utover 90-tallet var SOSI-formatet og modellene for SOSI tilnærmet det samme. Siden UML (og XML) i dag er enerådende for modelleringa, er SOSI et opplegg som omfatter mer enn SOSI-formatet.

Innledning

På 70-tallet økte bruken og utviklingen av digitale geodata. Det ble observert at standardisering av formater for utveksling av geodata ville være kostnadsbesparende, og et forslag til utvekslingsformat ble utarbeidet av Norsk Regnesentral.

I 1987 ble versjon 1.0 av standarden for SOSI-formatet publisert av Statens kartverk.
Utover 90-tallet ble utviklingen av SOSI-formatet nært knyttet til arbeidet som er ble gjort i ISO/TC 211. ISO/TC 211 benyttet tidlig UML i modelleringa av ISO 19100-serien av standarder for geodata. UML-modellene i ISO 19100-serien er format- og platformuavhengige, og valg av format kan skje ved realisering av modellene i ettertid. Denne utviklingen har ført til at SOSI i dag omfatter mer enn SOSI-formatet.

Oppbygningen av formatet

SOSI-formatet er hierarkisk oppbygd, og har en start (hode) som inneholder opplysninger om versjon, tegnsett, dato (i ISO 8601-format), koordinatsystem, kvalitet m.v. Deretter følger punkter og linjer med koder som angir linje- og punkttyper og koordinatene for punktene. 
Eksempel (grenselinje med tre punkter):
.HODE
..TEGNSETT ANSI
..SOSI-VERSJON 3.0
..SOSI-NIVÅ 4
..TRANSPAR
...KOORDSYS 2  !(Koordinatsystem = NGO1948 akse II)
...ORIGO-NØ  35599 10289 !(Origo, i hele meter, som skal tillegges koordinatene til punktene. Det valigste er at det her står 0  0. Da får koordinaene sine sanne verdier.)
...ENHET 0.001  !(millimeter)
..OMRÅDE
...MIN-NØ 35599 10289
...MAX-NØ 37402 11218
..DATO 20061123   !(Dato i ISO 8601 format)
..KVALITET * * * * *
.LINJE 1:
..OBJTYPE EiendomsGrense !(den gamle formen: ..LTEMA 4011  !(4011= kode for eiendomsgrense) er utgått
..NØ
245536 568364 ...PTEMA 4064 ...KP 1 !(koordinater i millimeter – skal tillegges origo)
..NØ
207548 547931 ...PTEMA 4057  !(4057 = kode for umerket grensepunkt)
..NØ
203510 555438 ...PTEMA 4064   !(4064 = kode for grensepåle)
.SLUTT !(må alltid avslutte fila)
Benetice (Světlá nad Sázavou)

Benetice er en liten landsby like ved byen Světlá nad Sázavou i regionen Vysočina i Tsjekkia. Det lå tidligere et glassverk i Benetice, men dette eksisterer ikke lengre. Enkelte navn i området minner dog om glassverket, som Na su¹írnách og Sklárenský rybník (navnet på en demning).
Det ligger en sommerleir i Benetice. Den ble tidligere brukt som pionerleir for unge fra Tsjekkia, og som ferieleir for barn og unge fra Ungarn, Polen og Tyskland. I landsbyen vokser et lindetre som ble plantet i 1945, til minne om freden etter andre verdenskrig. Slottet Lipnice kan ses fra Benetice.
Nat Wolff

Karriere

Nat Wolff er mest kjent for å spille Isaac i den romantiske ungdomsfilmen The Fault in Our Stars (2014), som også var hans store gjennombruddsrolle. Han startet karrieren med å spille en fiksjonsversjon av ham selv i The Naked Brothers Band, som er navnet på både bandet han deler med broren Alex og Nickelodeon-serien som de to spilte i.
Han spilte deretter mindre biroller i små filmer, før han for alvor ble lagt merke til i 2012 da han spilte en av hovedrollene i Josh Boones dramakomedie Stuck in Love, som ble rost av kritikerne. Han imponerte regissør Boone så mye at sistnevnte bestemte seg for å caste ham også i storfilmen The Fault in Our Stars, som er basert på den populære ungdomsromanen med samme navn av John Green.
En av hans andre filmer er Paper Towns, som også er basert på en ungdomsroman av John Green. Her spiller han hovedrollen Quentin Jacobsen.
Budweiser

Budweiser er navn på et ølmerke som opprinnelig kommer fra Bøhmen (Čechy) (idag i Tsjekkia). Både et bryggeri i Tsjekkia og et bryggeri i USA selger øl under merket Budweiser.
Det originale Budweiser er pilsnerøl fra byen Budweis (nå České Budějovice) i Bøhmen (Čechy), i det nåværende Tsjekkia. Byen har bryggeritradisjoner tilbake til middelalderen. Ettersom amerikansk Budweiser har sikret seg rettighetene til varemerket i flere land, markedsføres tsjekkisk Budweiser mange steder under varemerkene Budweiser (Budvar) og Czechvar.
Amerikansk Budweiser, som regel bare kalt Bud og markedsført som King of Beers, er et amerikansk øl produsert av Anheuser-Busch. Bryggeriet utviklet øltypen i 1876 som et «bøhmisk øl» etter å ha besøkt Budweis. Amerikansk Budweiser markedsføres mange steder bare som Bud, og i Tyskland som Anheuser-Busch B. Bud er verdens mestselgende øl, etterfulgt av Bud Light. Ølet er av typen pilsner med lys, gyllen farve og mild smak, brygget gjennom masseproduksjon. EU dømte i mars 2009 Anheuser-Busch til å bytte navn på Budweiser. Striden om navnet hadde da pågått siden 1996.
Utansjö

Utansjö er et tettsted i Härnösand kommune i Västernorrlands län i landskapet Ångermanland i Sverige. I 2010 hadde tettstedet 209 innbyggere.
Triatlon under Sentralamerikanske og karibiske leker 2014

Triatlon under Sentralamerikanske og karibiske leker 2014. Triatlon var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30.2november014. Det var femte gangen som triatlon var med i de sentralamerikanske og karibiske leker. Det var en individuell konkurranse for menn og en for kvinner samt lagkonkurranse for menn, kvinner og mixed basert på de individuelle plasseringene. Mexico ble beste nasjon, de vant alle fem gullmedaljene.
Mar Oraha-klosteret

Mar Oraha-loosteret, det vil si Sankt Oraha-klosteret (arameisk: ܕܝܪܐ ܕܡܪܝ ܘܪܐܗܐ) er et kaldeisk-katolsk kloster fra 500-tallet i det nordlige Irak. Det ligger nær Batnaya, en by som ble ødelagt av muslimske herskere.
Klosterets tilblivelse knyttes tradisjonelt til den hellige Oraha, som ble tvunget til å forlate titt eneboerliv på fjellet Alfaf på grunn av en tørkeperiode. Han slo seg ned på Ninivesletten, og bygde opp klosteret under patriarken Ishoʿyahb Is tid (581-596). Det ble tatt i bruk av munker fra Østens kirke, frem til 1719, da det ble obergitt til den kaldeisk-katolske kirke.
Klosteret ble fullstendig rasert under den persiske hersker Shah Nadir under hans hærtog gjennom området i 1743, og munkene der fle massakrert.
I 1921 ble det gjenoppbygd med assistanse fra dominikanerordenen.
Festen for Mar Oraha feires to ganger årlig i klosteret, på første søndag under den store faste, og den annen søndag etter Påske.
Kristian Kostov

Bakgrunn

Kostov ble født i Moskva av en kasakhstansk mor og en bulgarsk far. Han har en eldre bror, Daniel, og lillesøsteren Sofia. Som barn lærte han bulgarsk av faren, mens broren lærte ham engelsk. Som femåring begynte han å synge og spille piano. Han sang i koret Neposedi, og i 2012 representerte han Bulgaria i juniorversjonen av New Wave, en internasjonal konkurranse for unge popsangere.
Han deltok senere i russiske The Voice og senere med i The Voice Kids Russia med Dima Bilan som mentor. Under en ferietur til Bulgaria bestemte han seg for å delta på audition til fjerde sesongen av X Factor Bulgaria. Kostov ble plukket ut til konkurransen, som han til slutt ble nummer to.
7. oktober 2016 slapp han debutsingelen «Ne si za men» på Virginia Records, og i 2017 representerte han Bulgaria i Eurovision Song Contest med sangen «Beautiful Mess». Kostov ble den første Eurovision-deltakeren som er født på 2000-tallet. Han endte på andreplass, bak Portugals Salvador Sobral og «Amar pelos dois».
I januar 2019 deltok Kostov i den syvende sesongen av Singer, et kinesisk tv-sendt talentprogram. I den første runden opptrådte han med etablerte kinesiske artister so Liu Huan, Chyi Yu, Yang Kun, Wu Tsing-fong, Zhang Xin og  Escape Plan. Kostov ble stemt ut etter seks uker, men fikk delta på nytt i utslagsrunden 29. mars, der han ble nummer syv av åtte deltakere.
Kronikat

Kronikat eller Krønikenotis er en personlig fortelling om historiske og kalendariske begivenheter.
Termen ble skapt av den svenske folkloristen Carl Wilhelm von Sydow i 1937 for å plassere denslags folkelige prosafortellinger som ikke hadde oppnådd å få det historiske sagnets episke karakter. Et kronikat kan imidlertid, som en form for sagnnotis gjerne være livskraftig og levende i tradisjonsmiljøet uten å utvikle seg til sagn.

Historikk

I C.W. von Sydows teoretiske system er kronikatet blitt definert som personlige fortellinger om historiske opplevelser, som i motsetning til memoratet ikke har noe supranormalt ved seg. I den forbindelse angis en liste med fem memorielle diter (utsagn), som kun bærer fiksjonens kjennetegn.

Forholdet til historiske sagn

Bjarne Hodne har imidlertid plassert både kronikat og memorat under begrepet kommuniserte minner, og definerer kronikat som «fortellinger som bygger på minner om personer, krigshendelser, drap, bebyggelse m.m. og som er lik memoratene ved at de ikke er blitt utsatt for dikterisk utforming.»
Slik memoratet under gitte forhold kan gå over til å bli et naturmytisk sagn som tradert historie, kan tilsvarende kronikatet ende opp som historisk sagn.
Parody of the Mass

Parody of the Mass er et musikkalbum med Morgul, utgitt i 1998.
Sofia Sakorafa

Verdensrekord

16. september 1982 kastet hun 74.20 meter, ny verdensrekord. Denne lengden var gresk rekord med den gamle spydtypen.
Fontenoy (Aisne)

Befolkningsutvikling

Antall innbyggere i kommunen Fontenoy
Referanse: INSEE